Echosmith

Echosmith je americká rocková/indie popová skupina pochádzajúca z mesta Toluca Lake pri Los Angeles. Založená bola v roku 2009 a jej členmi sú štyria súrodenci Graham, Sydney, Noah a Jamie Sierota. V máji 2012 podpísala skupina nahrávaciu zmluvu s vydavateľstvom Warner Bros. Records. Skupina je najviac známa vďaka hitovej skladbe „Cool Kids“, ktorá dosiahla 13. miesto v americkom rebríčku Billboard Hot 100 a bola certifikovaná platinovou platňou za predaj viac ako 1 200 000 kusov v USA. Dňa 8. októbra 2013 vydala skupina svoj debutový album Talking Dreams.

Vplyvy
Skupina je označovaná ako ovplyvnená indie rockoom a dance rockom 80. rokov. Ich vzorom je skupina The Smiths. Speváčka Sydney Grace Ann Sierota je hudobnými kritikmi porovnávaná s Ellie Goulding.

Členovia
Graham Jeffery David Sierota  (* 5. február 1999) – bicie
Sydney Grace Ann Sierota  (* 21. apríl 1997) – hlavný spev a klávesy
Noah Jeffery David Joseph Sierota  (* 1. január 1996) – basová gitara a sprievodný spev
Jamie Jeffery David Harry Sierota (8. apríl 1993) – sólová gitara a sprievodný spev

Referencie

Externé odkazy
 Oficiálna webstránka

Zdroj

Hudobné skupiny z 2009
Hudobné skupiny z Kalifornie
Rockové hudobné skupiny USA
Indiepopové hudobné skupiny
Štvorice v hudbe
Popové hudobné skupiny USA
Poprockové hudobné skupiny USA